【女版全民造星?】廣告女皇參賽者IG大起底!性感、清純、可愛樣樣齊!
真人show《全民造星》自播出以嚟大受觀眾歡迎,ViuTV決定再接再厲,推出真人show《廣告女王》!節目未出街之前有唔少嘅網民都懷疑節目係女版《全民造星》,但相比起要有美貌有身材,《廣告女皇》更加要求參賽者有智慧急才去應付唔同嘅廣告課題考驗,最終勝出嘅參加者會獲得10萬蚊獎金同廣告合約!
雖然話外貌並唔係呢個比賽嘅重點,但《廣告女皇》嘅參加者其實相當有睇頭!出過性感寫真又有、體育主持、高挑模特兒又有、就連參加過健美比賽都有,真係性感清純可愛應有盡有,等小編今日同大家嚟個大起底!
1. 綽妮Elle
可能大家都會覺得Elle有啲熟口面,喺社交平台有8萬粉絲嘅佢一啲都唔吝嗇show自己嘅身材,更加曾經出過寫真。
佢IG嘅相真係火辣又性感,加埋個無辜樣,相信係唔少宅男嘅女神。
除咗扮兔仔同貓貓,Elle都會cosplay其他嘢,唔知佢扮美少女嘅造型大家又like唔like呢?
喺廚房煮嘢食著到咁,小編都睇到流哂鼻血呀!
2. 黃丹虹 Vky Wong
身材令人流鼻血嘅又點止Elle一個?Vky都唔輸蝕!擁有G cup嘅佢都經常喺IG post泳衣相大派福利。
Vky擁有健康嘅膚色唔知係唔係因為鍾意水上活動呢?佢除咗會去游水同wakeboard之外,都有唔少潛水嘅相!